Keisti dalykai

Keisti dalykai () – amerikiečių siaubo mokslinės fantastikos serialas, sukurtas JAV internetinės televizijos Netflix. Serialas kuriamas pagal originalų The Duffer Brothers brolių scenarijų.

Serialas filmuotas Jungtinėse Amerikos Valstijose. Pirmajam sezonui filmuoti išleista apie 64 mln. JAV dolerių. Pasaulinė pirmojo sezono premjera įvyko 2016 m. liepos 15 d., kai pirmąją seriją išleido Netflix internetinė televizija.

Vos pasirodęs, serialas „Keisti dalykai“ susilaukė žiūrovų bei kino kritikų dėmesio, tad greitai paskelbta apie antrojo sezono filmavimą.

Veiksmo vieta 

Serialas vystomas praėjusio amžiaus aštuntojo dešimtmečio Indianos valstijos mažame JAV miestelyje – Hawkins. Pasaulis susideda iš dviejų plotmių. Pirmoji – tai įprasta ir visiems suprantama miestelio kasdienybė, tačiau kitą – The Upside Down pasaulį, gali regėti tik vienas pagrindinių serialo veikėjų Will Bayers (akt. Noah Schnapp).

Serialo veiksmas pradedamas 1983 m. lapkričio 6 d., kai Indianoje netikėtai dingsta dvylikametis Will Bayers. Will mama, Joyce, pradeda kraustytis iš proto ieškodama Will, tuo tarpu policijos vadas Hopper pradeda savo tyrimą. Kitą dieną netikėtai pasirodo paslaptinga mergaitė, turinti ypatingų galių bei sugebanti atlikti siaubingus dalykus. Toliau serialas vystomas, išaiškinant siaubingus įvykius ir veikėjų likimus.

Veikėjai 

 Will Bayers – netikėtai dingęs dvylikametis berniukas. Joyce Bayers sūnus ir Jonathan Byers brolis.
 Joyce Bayers – Will Bayers ir Jonathan Byers mama. Dirba pramonės prekių parduotuvėje, pati pradeda tyrimą, kai dingsta jos sūnus.
 Jonathan Byers – Will Bayers brolis, padedantis mamai ieškoti brolio. Draugauja su Nancy Wheeler – Mike Wheeler seserimi.
 Mike Wheeler – geriausias Will Bayers draugas, įsimylėjęs telepatinių galių turinčią Eleven / Jane Hopper.
 Eleven / Jane Hopper – telepatinių ir psihosomatinių galių turinti mergaitė, ištrūkusi iš fikcinio miestelio Hawkins laboratorijos, kur su ja buvo atliekami nežmoniški bandymai. Padėjo surasti Will Bayers.
 Dustin Henderson – geriausias Will Bayers ir Mike Wheeler draugas. Vėliau tampa geriausiais draugais su Steve Harrington.
 Jim Hopper – vyriausiasis Hawkins miestelio policijos vadas. Netekęs dukros įsivaikina Eleven / Jane Hopper. Geriausias Joyce Bayers draugas, padėjo atrasti Will Bayers. Miršta trečiojo sezono pabaigoje.
 Lucas Sinclair – geriausias Dustin Henderson, Will Bayers ir Mike Wheeler draugas.
 Nancy Wheeler – Mike Wheeler sesuo. Netekusi geriausios draugės su vaikinu Jonathan Byers pradėjo tyrimą ir galiausiai uždarė laboratoriją.
 Steve Harrington – buvęs Nancy Wheeler vaikinas, draugauja su Dustin Henderson.
 Maxine „Max“ Mayfield – naujokė, atsiradusi antrajame sezone ir greit susidraugavusi su Lucas Sinclair, Dustin Henderson, Will Bayers ir Mike Wheeler. Trečiajame sezone žuvusio Billy Hargrove sesuo.
 Billy Hargrove – netikras Maxine „Max“ Mayfield brolis, dirba baseino prižiūrėtoju. Žuvo trečiajame sezone, kai į jį įsikūnijo mistinė būtybė.
 Sam Owens – Hawkins labaratorijos gydytojas. Padeda Jim Hopper gauti globos teises į Eleven / Jane Hopper.
 Robin Buckley – ledainėje dirbanti mergina, kuri greit susidraugavo su kolega Steve Harrington.

Filmavimas 

Pirmi trys sezonai filmuoti Džordžijos valstijoje, Džeksono miestelyje ir jo apylinkėse JAV. Dalis ketvirtojo sezono filmuota Vilniuje, Lukiškių kalėjime ir aplink jį.

Išnašos

Nuorodos 
 Oficiali svetainė
 „Keisti dalykai“ svetainėje Internet Movie Database

JAV televizijos serialai